CELEX: 62015TN0256
Language: hu
Date: 2015-05-22 00:00:00
Title: T-256/15. sz. ügy: 2015. május 22-én benyújtott kereset – Telefónica kontra Bizottság

27.7.2015   
            
            
               HU
            
            
               Az Európai Unió Hivatalos Lapja
            
            
               C 245/37
            
         2015. május 22-én benyújtott kereset – Telefónica kontra Bizottság
   (T-256/15. sz. ügy)
   (2015/C 245/44)
   Az eljárás nyelve: spanyol
   
      Felek
   
   
      Felperes: Telefónica, S.A. (Madrid, Spanyolország) (képviselők: J. Ruiz Calzado és J. Domínguez Pérez ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a határozat 1. cikkét;
            
         
               —
            
            
               semmisítse meg a határozat 4. cikkének (1) bekezdését, amennyiben az elrendeli a Spanyol Királysággal szemben, hogy szüntesse meg az 1. cikkben említett támogatási rendszert;
            
         
               —
            
            
               semmisítse meg a határozat 4. cikkének (2), (3), (4) és (5) bekezdését, amennyiben azok elrendelik az állami támogatás Bizottság által meghatározott visszatérítését;
            
         
               —
            
            
               másodlagosan korlátozza a határozat 4. cikke (2) bekezdésében előírt visszatéríttetési kötelezettséget azon feltételekre, amelyek az első és a második határozatban kerültek megállapításra;
            
         
               —
            
            
               a Bizottságot kötelezze az eljárásból eredő összes költség viselésére.
            
         
      Jogalapok és fontosabb érvek
   
   A jelen ügyben megtámadott határozat azonos a T-12/15. sz. Banco de Santander és Santusa kontra Bizottság ügyben, valamint a T-252/15. sz. Ferrovial SA és társai kontra Bizottság ügyben szereplő határozattal.
   A hivatkozott jogalapok és fontosabb érvek hasonlóak az ezekben az ügyekben már hivatkozottakhoz.
   A felperes elsősorban arra hivatkozik, hogy a Bizottság tévesen alkalmazta a jogot és téves értékelést végzett amikor megvizsgálta a DGT konzultációját, és megállapította, hogy olyan új intézkedést feltételez, amely új állami támogatásnak minősülhet, illetve, amikor azt állította, hogy az első két határozat nem fedte le a jelen intézkedésnek a közvetett részesedések megszerzésére való lehetséges alkalmazását.